ช่วงหัวค่ำ (ประมาณ 18.30 - 20.30) พอจะนอนพัก หรือ นอนไปได้ไม่ถึงครึ่งชั่วโมงแล้วตื่น จะมีอาการหัวใจเต้นแรงมากครับ มือและเท้ามีอาการชาและสั่น จะเป็นอยู่ประมาณ 5 - 10 นาที ไม่ทราบว่าอาการเหล่านี้มาจากสาเหตุอะไรได้บ้างครับ เพราะเป็นมาสักระยะแล้ว เวลาที่จะนอนพักช่วงเวลาดังกล่าวน่ะครับ
สวัสดีค่ะอาการรู้สึกหัวใจเต้นแรง มือเท้าาดังกล่าวมา อาจจะเกิดจาก ความตื่นเต้นกังวล ณ ขณะนั้น การออกแรงหนักๆมา หรือเป็นสาเหตุที่เป็นโรคเช่น ภาวะไทรอยด์เป็นพิษ สาเหตุอื่นๆเช่นหัวใจเต้นผิดจังหวะ หัวใจล้มเหลวจากสาเหตุต่างๆเช่นหัวใจโต หัวใจขาดเลือด โรคปอดเช่นมีหลอดลมตีบ หอบหืด การได้รับสารกระตุ้นบางชนิดเช่นยาที่มีส่วนผสมของยาเสพติด เป็นต้นซึ่งการจะให้ได้การวินิจฉัยที่แน่ชัด ต้องได้รับการตรวจร่างกาย หรือส่งตรวจเพิ่มเติมตามที่มีข้อบ่งชี้ร่วมด้วยดังนั้น ถ้ามีอาการเป็นมาก ต่อเนื่อง เป็นมาซักระยะแล้วไม่หายไป ร่วมกับทำให้มีอาการเหนื่อยมาก ทำงานต่างๆไม่ได้ตามปกติด้วย ควรไปพบแพทย์เพื่อตรวจเพิ่มเติม เบื้องต้น ควรงดการทำงานหนักๆ พักผ่อนให้เพียงพอ งดการดื่มชา กาแฟ หรือสารกระตุ้นระบบประสาท